Държавен вестник, бр. 5, 2010 г., стр. 41

БРОЙ  5	
Д Ъ Р Ж А В Е Н  В Е С Т Н И К 	
СТР.  41  
Критерий № 2
Управление на човешките ресурси
Показатели – всички са задължителни
*2. По всяко едно от клиничните направления 
на дейност в лечебното заведение работи най-
малко един лекар/лекар по дентална медицина 
с призната специалност. 
Критерий № 3
Съответствие на материално-техническата база, 
медицинската и стоматологичната апаратура и 
инструментариум с вида и предмета на дейност
Показатели – задължителни – 2
описателен – 1
*3.1. Наличие на заключения от органите 
на РИОКОЗ съобразно действащите в страната 
здравни норми и изисквания.
*3.2. Съответствие на наличната медицинска/
стоматологична апаратура и оборудване:
3.2.1. с минималните изисквания на меди­
цинските стандарти по клинични направления, 
застъпени в дейността на лечебното заведение;
3.2.2. при липса на медицински стандарти се 
спазват изискванията за медицинска/стоматоло­
гична апаратура и оборудване за съответните 
специализирани клинични направления и висо­
коспециализирани дейности, за които лечебното 
заведение ще кандидатства за сключване на 
договор (споразумение) с НЗОК.
3.3. Описание на наличната апаратура над 
минималните изисквания на медицинските 
стандарти.
Критерий № 4
Информационно осигуряване
Показателят е задължителен
*4. В лечебното заведение е внедрена и функ­
ционира информационна система за регистрация 
и отчитане на пациентите съгласно изискванията 
на НЗОК.
Критерий № 5
Дейности за сигурност и безопасност на пациен­
тите и персонала
Показатели – всички са задължителни
*5.1. Наличие на договор с регистрирана 
служба по трудова медицина за осигуряване на 
безопасни и здравословни условия на труд.
*5.2. Лечебното заведение има:
5.2.1. програма за профилактика и контрол 
на вътреболничните инфекции;
5.2.2. всички работещи в лечебното заведение 
са запознати срещу подпис със задълженията и 
отговорностите им, произтичащи от програмата 
за профилактика на вътреболничните инфекции;
5.2.3. със заповед на управителя е създадена 
комисия за борба с вътреболничните инфекции 
и лечебно-контролна комисия.
*5.3. Пресечните точки на чистите с нечистите 
потоци са маркирани. След всяко преминаване 
през тях на явно или условно контаминиран с 
инфекциозни или токсични нокси материал се 
извършва обработка в съответствие със здравните 
норми и изисквания.
Направление № 2
Оценяване на дейностите, чрез които се оказ­
ват здравните услуги
Критерий № 1
Достъп на пациентите
Показатели – всички са задължителни
*1.1. Лечебното заведение предоставя ин­
формация на потребителите на медицински/
стоматологични услуги за:
1.1.1. видовете медицински/стоматологични, 
административни и други услуги, които предлага 
лечебното заведение;
1.1.2. цените на платените медицински услуги 
извън обхвата на договорираните такива с НЗОК;
1.1.3. цените на услугите и консумативите, 
които не се покриват от НЗОК по съответните 
клинични специалности и високоспециализирани 
медицински дейности.
*1.2. Лечебното заведение осигурява възмож­
ност на гражданите за получаване на информация 
по телефон и/или чрез web страница.
*1.3. Лечебното заведение информира по­
требителите на медицински услуги за вида и 
разположението на отделните си структури чрез 
информационни табели.
*1.4. В лечебното заведение съществуват усло­
вия за улесняване достъпа на хора с увреждания 
до неговите структури.
Критерий № 2
Прием на пациентите
Показатели – всички са задължителни
*2.1. Редът и условията за оказване на спешна 
и планова медицинска/стоматологична дейност 
са регламентирани със заповед на управителя.
*2.2. Диагностично-лечебната дейност на 
пациенти в лечебното заведение се осъществява 
от лекар(и)/лекар(и) по дентална медицина с 
призната специалност, съответстваща на профила 
на специализирания кабинет, и/или лекари без 
специалност, работещи под ръководството на 
специалист.
*2.3. Диагностично-лечебната дейност в лечеб­
ното заведение е обезпечена с лекарства, пособия, 
инструментариум и апаратура за действия при 
животозастрашаващи състояния.
*2.4. Лечебното заведение разполага с по­
мощни средства за трудно подвижни пациенти 
в съответствие с обема дейност.
Критерий № 3
Информираност на пациентите
Показатели – всички са задължителни
*3.1. Лечебното заведение предоставя на па­
циента информация за:
3.1.1. длъжността и имената на лицата, които 
участват в диагностично-лечебния процес;
3.1.2. цената на платените медицински услуги 
и тези, които не се покриват от НЗОК;
3.1.3. вътрешния ред в лечебното заведение, 
с който трябва да се съобразяват пациентът и 
неговият придружител.